laion/Wikipedia-Exotic huggingface dataset:
מגנטיזציה רוחבית

מגנטיזציה רוחבית (באנגלית: Transverse Magnetization) היא גודל הנוצר במהלך התהליך הפיזיקלי המתרחש בעת תהליך של תהודה מגנטית ב-NMR או ב-MRI. המגנטיזציה של החומר או הגוף המוכנס לסורק נמצאת במנח מקביל (מגנטיזציה אורכית) או במנח אנטי-מקביל לכוח המגנטי החיצוני. כאשר נשלח פולס רדיו (גל רדיו המשודר לזמן קצר), נעשית הטיה של המגנטיזציה האורכית למישור XY, מה שמייצר מגנטיזציה רוחבית. ב-MRI או NMR אך ורק מגנטיזציה רוחבית יכולה להימדד ומכאן חשיבותה של פעולה זו. לכל פרוטון (ללא תלות בסביבה בה הוא נמצא) קיים מרכיב רוחבי של וקטור המגנטיזציה הכוללת במישור XY, אך כוח זה נחשב זניח כל עוד הוא לא מצטרף למגנטיזציה רוחבית של פרוטונים נוספים. עופר בן חורין, "MRI המדריך המלא - רפואה ופיזיקה נפגשות", הוצאת אחווה, 2016 על מגנטיזציה רוחבית- בפורטל ה-MRI הישראלי. transverse magnetization- באתר mr-tip ערך זה הוא קצרמר בנושא רפואה ובנושא פיזיקה. אתם מוזמנים לתרום לוויקיפדיה ולהרחיב אותו.
אובן

אובן (באנגלית: Oban) היא עיר קיט במחוז ארגייל וביוט שבסקוטלנד. היא ממוקמת על גדת לשון הים של לורן, בחופה המערבי של בריטניה הגדולה. למרות היותה עיר קטנה, היא הגדולה ביותר באזור. במהלך עונת התיירות, העיר יכולה להכיל עד כ-25,000 אנשים. על פי ממצאים ארכאולוגיים שנמצאו באזור, במקום בו ניצבת אובן התגוררו בני אדם לכל הפחות מאז התקופה המזוליתית. לפני המאה ה-19, התגוררו בעיר מספר קטן של אנשים, שהתפרנסו מדיג, סחר, בניית ספינות וכריית מחצבים. חברת הסחר רנפריו הקימה בעיר חנות בשנת 1714, אבל לא היה צורך בבית מכס עד שנת 1760 לערך. אובן גדלה לכדי עיר מודרנית סביב מזקקת אובן, שיוסדה בשנת 1794. צו מלכותי משנת 1811 הקנה לאובן מעמד של בורו (Burgh – ישות אוטונומית) של הברונות. סר וולטר סקוט ביקר באזור בשנת 1814, ובאותה שנה פרסם את השיר "לורד האיים". ההתעניינות בשיר הביאה לעיר מבקרים חדשים רבים. פתיחת קו הרכבת לאובן ב-1880 עזר להמריץ את התעשייה המקומית והוביל לשגשוג בענף התיירות. מעט לאחר מכן נבנה מגדל מקייג, מבנה בולט בקו הרקיע של העיר. במהלך מלחמת העולם השנייה אובן שימשה כנמל לספינות סוחר ולאוניות של הצי המלכותי הבריטי והיוותה בסיס חשוב למערכה באוקיינוס האטלנטי. לצי המלכותי היו באזור תחנת איתות לספינות ולולאה לאיתור צוללות. לחיל האוויר המלכותי הבריטי היו באזור שני בסיסים לספינות מעופפות, בגאנאוון ובקרארה, ושדה תעופה בצפון קונל. לאובן הייתה חשיבות גם במהלך המלחמה הקרה משום שכבל התקשורת הטרנס-אטלנטי הגיע לחוף במפרץ גאלנאך. זהו הכבל שהעביר את הקו החם מוסקבה-וושינגטון בין נשיאי ארצות הברית וברית המועצות. מאז שנות ה-50 של המאה העשרים, התעשייה העיקרית באובן נשארה תיירות, על אף שהעיר משמשת גם כנמל מעבורות חשוב עבור מעבורות של חברת קלדוניאן מקבריין לרבים מהאיים ההברידיים. בדומה לשאר האיים הבריטיים, באובן שורר אקלים ימי, שמתאפיין בקיץ קריר וחורף מתון. באזור יורד גשם רב, אבל הודות לזרם הגולף, הטמפרטורה כמעט ולא יורדת אל מתחת לאפס. מדיה וקבצים בנושא אובן בוויקישיתוף The Royal Commission on the Ancient and Historical Monuments of Scotland, Argyll, An Inventory of the Ancient Monuments, Volume 2 Lorn, HMSO, 1974, ISBN 0 11 491147 9 History of Oban Oban History
היינריך הארבעה עשר, דוכס בוואריה

היינריך הארבעה עשר, דוכס בוואריה (29 בספטמבר 1305–1 בספטמבר 1339), היה דוכס בוואריה התחתונה בין השנים 1310–1339. היינריך נולד ב-29 בספטמבר 1305, לשטפן הראשון, דוכס בוואריה וליוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג. בשנת 1310 מת אביו שטפן הראשון, דוכס בוואריה, והיינריך ואחיו אוטו הרביעי, דוכס בוואריה ירשו את נחלותיו, ומכיוון שהיו קטינים שימש דודנם לודוויג הרביעי, קיסר האימפריה הרומית הקדושה כעוצר עד לבגרותם. היינריך תמך בלודוויג נגד פרידריך הראשון, דוכס אוסטריה, ומשום כך כשלודוויג חשב להתפטר בשנת 1333 היה היינריך מועמד להחליפו. בנוסף הסתכסך היינריך עם אחיו אוטו הרביעי, דוכס בוואריה ועם דודנו היינריך החמישה עשר, דוכס בוואריה על חלוקת הנחלות, ובעקבות כך אף הדרדרו יחסיו של היינריך ששיתף פעולה עם חותנו יוהאן, מלך בוהמיה, עם לודוויג הרביעי. בשנת 1338 התפייס היינריך עם לודוויג הרביעי, וב-1 בספטמבר 1339 מת היינריך מצרעת, ובנו יוהאן הראשון, דוכס בוואריה עלה במקומו לשלטון. ב-12 באוגוסט 1328 התחתן היינריך עם מרגרט מבוהמיה, דוכסית בוואריה, בתם של יוהאן, מלך בוהמיה ואליזבת מבוהמיה, ממנה נולדו לו שני ילדים: יוהאן הראשון, דוכס בוואריה (1329–1340) היינריך מוויטלסבאך (1330) היינריך הארבעה עשר, דוכס בוואריה (בגרמנית)
חואן פרננדס (מגלה ארצות)

חואן פרננדס (בספרדית: Juan Fernández; סביבות 1536 - סביבות 1604) היה מגלה ארצות וספן ספרדי, ששייט באזורים האוקיינוס השקט של מלכות המשנה של פרו הקפיטניה חנרל של צ'ילה מערבית לדרום אמריקה הקולוניאלית. הוא נודע בעיקר בגילוי נתיב ימי מהיר מקאלאו (פרו) אל ולפראיסו (צ'ילה), כמו גם בגילוי איי חואן פרננדס סמוך לחוף צ'ילה. בשנת 1574 גילה פרננדס נתיב ימי חלופי בין קאלאו לוולפאראיסו, מהיר פי כמה מן הנתיב הקודם, שגבל בקו החוף. על ידי סטייה מערבה מן החוף, הצליח לעקוף את זרם הומבולדט הצפוני, שגרם להאטת ספינות שהפליגו דרומה לאורך החוף. תוך כדי כך, גילה את ארכיפלג איי חואן פרננדס, השוכן מערבית לוולפאראיסו של ימינו בדרום-מזרח האוקיינוס השקט. עוד גילה את איי סן פליקס וסן אמברוסיו בשנת 1574. לטענת היסטוריונים מוקדמים כמו אלכסנדר דלרימפל (Alexander Dalrymple) וג'יימס בארני (James Burney), היה חואן פרננדס לאירופאי הראשון שהגיע לניו זילנד. בשנת 1575 ארגן שליט קויו שבארגנטינה, חואן חופרה (Juan Jufré), משלחת אל טרה אוסטרליס בפיקודו של חואן פרננדס. מי שהסמיך את המשלחת היה המושל הכללי של צ'ילה, אך לא הנציב של פרו. כתוצאה מכך, שינה חופרה את לוח הזמנים הרשמי והעמיד פנים, שהמשלחת שלו מפליגה אך ורק אל איי חואן פרננדס, שאותם גילה פרננדס ב-1574. למעשה, היה, ונותר, יעדה האמיתי של המשלחת - טרה אוסטרליס. עד מהרה העלה פרננדס מפרשים ויצא מוולפאראיסו. לאחר ששייט מערבה במשך חודש לאורך קו הרוחב 40° דרום, הגיעה ספינתו באביב 1576 לאי, שתואר כ"הררי, פורה, שנהרות מהירי-שטף זורמים בו, תושביו לבנים, וכל הפירות הדרושים למחיה גדלים בו". לאחר זאת, הפליגה המשלחת חזרה לצ'ילה, שם ביקש פרננדס למסור את תגליתו לפקידי הממשל. ואולם, חואן חופרה סירב. הוא דרש שהתגלית תישמר סודית כיוון שהמשלחת לא הוסמכה על ידי הנציב של פרו. בהמשך, לאחר מות חופרה בשנת 1578, שיתף פרננדס לבסוף את הרשויות בתגליתו והשתדל לשכנע אותן בצורך לחזור אל האיים ולייסד שם מושבה, אך הרעיון נגנז בגלל חוסר עניין. בספריות האדמירליות הספרדית קיימת רשומה, המתארת תגלית זו. הרעיון נבחן שוב במאה ה-19 על ידי הביוגרף הצ'יליאני חוסה טוריביו מדינה, שהוא אחד המקורות העיקריים לטענה בספרות הדרום-אמריקאית. היסטוריונים מן השורה אינם מקבלים את הטענות הללו. הפרופסור להיסטוריה מאוניברסיטת אוקלנד ג'יימס בליץ' אמר, שהיו גם טענות דומות לכך, שהצרפתים והסינים גילו את ניו זילנד לפני אבל טסמן ב-1642. "אני סבור, שיש מספר רב של תאוריות מסוג זה וכולן בלתי סבירות עד מאוד." לדעת פרופסורית אחרת מאוניברסיטת אוקלנד, פיליס הרדה, על אף משך הזמן הקצר של המסע בין צ'ילה וניו זילנד (חודש אחד, לפי הרשומות הספרדיות), היה חואן פרננדס ידוע בכושר הניווט המעולה שלו. בשנת 1574 גילה נתיב המהיר פי כמה בין פרו לצ'ילה ומאז נודע כ"ברוחו דל פאסיפיקו" או "אשף האוקיינוס השקט". חואן פרננדס, באתר אנציקלופדיה בריטניקה (באנגלית) http://www.nzherald.co.nz/section/1501119/story.cfm?c_id=1501119&objectid=10429904 ניק סקוויירס, ניו זילנד הרלד, "פורטוגזים ביקרו בניו זילנד "250 שנה לפני קוק" 21 במרץ 2007 ממשלת ניו זילנד, הוכחה לתגלית ספרדית
סלבדור (סרט)

סלבדור (באנגלית: Salvador) הוא סרט דרמה היסטורית אמריקאי משנת 1986 בבימויו ובהפקתו של אוליבר סטון שגם כתב את התסריט. הסרט עוסק במלחמת האזרחים באל סלוודור בשנות ה-80 בין מורדים שמאלניים והחונטה הימנית, בה נהרגו כ-80,000 מאזרחי המדינה ובוצעו פשעי מלחמה רבים. עלילת הסרט מתרחשת בשנים 1980–1981. הסרט משופע בסצנות של טבח, הוצאות להורג ללא משפט ואונס. בתפקידים הראשיים משתתפים ג'יימס וודס, ג'יימס בלושי וג'ון סאבאג'. ג'יימס וודס היה מועמד לפרס אוסקר לשחקן הטוב ביותר. אוליבר סטון היה מועמד לפרס אוסקר לתסריט המקורי הטוב ביותר. ריצ'רד "ריק" בויל (ג'יימס וודס) הוא עיתונאי אמריקאי בעל עבר עשיר בסיקור אתרי קרבות במקומות שונים בעולם. מצבו הכלכלי גרוע, אשתו בורחת ממנו והוא שקוע בשתייה ובהסתבכויות עם המשטרה. ידידו היחיד הוא דוקטור "דוק" רוק (ג'יימס בלושי), די ג'יי מובטל חסר בית. בויל מציע לדוק לנסוע לאל סלוודור שם יש מלחמת אזרחים שאפשר לצלם ולדווח על כך לעיתונים במחיר טוב. כבר בהגיעם לסלבדור הם רואים עשרות גופות בכיכר העיירה והוצאה להורג של סטודנט שלא הייתה לו תעודת זהות. בויל וחברו נזרקים לרכב סגור ומובאים למפקד הבכיר ובויל משכנע אותו כי כתב בעבר בחיוב על ממשלת סלבדור. הם משוחררים ומגיעים למריה (אלפידיה קריו), חברתו ואהובתו לשעבר של בויל המטופלת בשני ילדים. בויל פוגש בצלם עיתונות אמריקאי בשם ג'ון קסדי (ג'ון סאבאג') והם נוסעים ומצלמים אתר טבח גדול. הם עוברים בחשאי לאזור המורדים ומראיינים ומצלמים אותם. בויל נפגש גם עם אנשי השגרירות האמריקאית ומתריע בפני הבכירים כולל השגריר על תמיכתם בשלטון הפושע. שני אירועים מזעזעים מתוארים בסרט: רצח אוסקר רומרו שהיה הארכיבישוף של מחוז סן סלבדור. הוא נרצח קבל עם ועדה בעת תפילת מיסה על ידי מתנקש שנשלח על ידי החונטה. אונס ורצח של ארבע נשים אמריקאיות, אחיות מסיונריות, בידי אנשי החונטה הימנית. בויל וג'ון עוברים לעיר סנטה אנה שנכבשה על ידי המורדים השמאלנים. הם מצלמים את הקרב מקרוב אבל האמריקאים מתערבים וכוחות הממשלה מצוידים בטנקים אמריקאיים בלווי הפצצת מטוסים מצליחים לכבוש את העיר. ג'ון נהרג ובויל נפצע אך מצליח להימלט. בויל נמצא על הכוונת של אנשי החונטה אך מצליח להימלט. הוא מזייף תעודות ומנסה לעזוב את סלבדור יחד עם מריה וילדיה. בתחנת הגבול מבחינים השוטרים כי התעודות מזויפות. הם מכים את בויל ומאיימים להוציאו להורג אבל "דוק" מצליח להתקשר לשגריר האמריקאי וזה מפעיל לחץ לשחרר את בויל ומריה. לאחר שהם עוברים את הגבול נעצרת מריה על ידי שוטרים אמריקאיים ומגורשת לגואטמלה. "סלבדור", במסד הנתונים הקולנועיים IMDb (באנגלית) "סלבדור", באתר נטפליקס "סלבדור", באתר AllMovie (באנגלית) "סלבדור", באתר Rotten Tomatoes (באנגלית) "סלבדור", באתר Box Office Mojo (באנגלית) "סלבדור", באתר אידיבי "סלבדור", במסד הנתונים הקולנועיים KinoPoisk (ברוסית) קדימון לסרט סלבדור, באתר יוטיוב
עונת 1930/1931 בסרייה א'

עונת 1930/1931 בסרייה א' הייתה העונה ה-31 של התחרות שאורגנה על ידי התאחדות הכדורגל האיטלקית. המשחקים החלו ב-28 בספטמבר 1930 והסתיימו ב-28 ביוני 1931. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. קסאלה ולניאנו היו הקבוצות שהעפילו מליגת משנה. יובנטוס זכתה באליפות בפעם השלישית בתולדות המועדון. בסיום העונה לליגת משנה ירדו ליבורנו ולניאנו. במקומן לסרייה א' העפילו בארי ופיורנטינה. רודולפו וולק מרומא כבש 29 שערים וזכה בתואר מלך השערים. מדיה וקבצים בנושא עונת 1930/1931 בסרייה א' בוויקישיתוף נתונים מאתר rsssf
יחסי סין–פינלנד

יחסי סין–פינלנד הם היחסים הרשמיים בין הרפובליקה העממית של סין לבין רפובליקת פינלנד. לסין שגרירות בהלסינקי, ואילו לפינלנד שגרירות בבייג'ינג. יחד עם שוודיה ודנמרק, הייתה פינלנד אחת ממדינות המערב שהכירו ברפובליקה העממית של סין ויצרו קשרים דיפלומטיים עם המדינה הקומוניסטית בשנת 1950. באפריל 1952 נפתחה השגרירות הפינית בבייג'ינג, והשגריר התושב הראשון של פינלנד בסין, הנרי פון קונרינג הגיש את כתב האמנתו למאו דזה-דונג ב-9 במאי 1952. מאוחר יותר באותה שנה, נפתחה בשגרירות המחלקה הכלכלית במטרה לפתח את יחסי המסחר בין המדינות. כתוצאה מכך פינלנד הפכה למדינה הקפיטליסטית הראשונה שחתמה על הסכם סחר דו-צדדי עם הרפובליקה העממית של סין ב-1953. כתוצאה מצעדים אלו, כמו גם תמיכתה הנחרצת של פינלנד בסין בארגון האומות המאוחדות, נוצר בסיס מוצק ליחסים הטובים בין המדינות. מאז שנות ה-90, מדי שנה מבקר בסין שר פיני אחד לפחות. לשתי המדינות הסכמי שיתוף פעולה כלכליים, תעשייתיים, מדעיים וטכנולוגיים מאז 1973. העדכון האחרון להסכמים היה בשנת 2005. אחד התחומים שצמחו בצורה המשמעותית ביותר ביחסים בין המדינות, היה נושא טכנולוגיות המידע. לינוקס, קוד מקור פתוח הראשון שפותח על ידי פיני מהנדס תוכנה לינוס טורבאלדס, משחק תפקיד מרכזי בהתפתחות המגזר הסיני. החוקרים, המשקיעים בקידום פלטפורמות קוד מקור פתוח סבורים כי לינוקס יצרה בסיס טוב עבור שיתוף הפעולה הפיני-סיני. פרופסור גונג מין החל לסייע בפיתוח לינוקס, כאשר עשה זאת באמצעות חקר באוניברסיטת הלסינקי לטכנולוגיה, בתחילת שנת 1990, כאשר שב לסין בשנת 1996, הוא לקח עמו 20 דיסקים קשיחים. אירוע זה נחשב כלידתו של קוד המקור הסיני ואילו הפרופסור נחשב לאחד מ-20 האנשים המשפיעים ביותר בסין. נוקיה היא החברה הפינית הגדולה ביותר המשקיעה בסין. הרפובליקה העממית של סין שאנגחאי, הרפובליקה העממית של סין - פינלנד אספו, פינלנד (מ־1998) (שתי הערים שיתפו פעולה בכמה תוכניות, בין היתר בנושאי מדע וטכנולוגיה; פיתוח עירוני; תרבות; חינוך; בריאות והגנת הסביבה. הפגישה רמת הדרג האחרונה בין שתי הערים נערכה ביוני 2012, כאשר ראש עיריית אספו, נפגש עם ראש עיריית שנגחאי, במהלך ביקורו של הראשון בסין. בשנים האחרונות, התחזקו הקשרים בין סין ופינלנד, כתוצאה מפעולותיהן של שתי הערים.) סין ורוסיה חשודות בריגול בקנה מידה גדול במשרד החוץ הפיני. הריגול התמקד בתעבורת הנתונים בין פינלנד לבין האיחוד האירופי ויש המאמינים כי הוא נמשך ארבע שנים. רשת הריגול נחשפה באביב 2013 והחל מחודש אוקטובר 2013, חוקרת את המקרה משטרת הביטחון של פינלנד (Supo). מדיה וקבצים בנושא יחסי סין–פינלנד בוויקישיתוף שגרירות סין בפינלנד שגרירות פינלנד בסין שגרירות הרפובליקה העממית של סין בפינלנד (הקישור אינו פעיל, 19 ביוני 2019) שגרירות פינלנד בבייג'ינג "Maatiedosto Kiina: Kahdenväliset suhteet". Formin.fi: Maat ja alueet (בפינית). Ministry for Foreign Affairs of Finland. 30 ביוני 2011. נבדק ב-9 במרץ 2012. {{cite web}}: (עזרה) [1] [2] (הקישור אינו פעיל, 19 ביוני 2019) MTV3: Large-scale network spying uncovered at MFA YLE 31.10.2013
בתה

בָּתָה היא חברת צמחים (אנ') שעיקר הצומח בה הוא שיחים, עשבים וגאופיטים. תצורת צומח זו שכיחה מאוד באזורים ים-תיכוניים. השם "בתה" ניתן לתצורה זו על ידי אלכסנדר אייג, מראשוני הבוטנאים בישראל. מקור המונח העברי הוא בדברי הנביא ישעיהו: ”וְעַתָּה אוֹדִיעָה נָּא אֶתְכֶם אֵת אֲשֶׁר אֲנִי עֹשֶׂה לְכַרְמִי – הָסֵר מְשׂוּכָּתוֹ וְהָיָה לְבָעֵר פָּרֹץ גְּדֵרוֹ וְהָיָה לְמִרְמָס; וַאֲשִׁיתֵהוּ בָתָה, לֹא יִזָּמֵר וְלֹא יֵעָדֵר, וְעָלָה שָׁמִיר וָשָׁיִת. וְעַל הֶעָבִים אֲצַוֶּה מֵהַמְטִיר עָלָיו מָטָר” וברבים: ”וּבָאוּ וְנָחוּ כֻלָּם בְּנַחֲלֵי הַבַּתּוֹת וּבִנְקִיקֵי הַסְּלָעִים”. לפי המלבי"ם, המונח הוא המקור למילה "בת". לפי חוקי הירושה התנ"כיים הבן קודם לירושת נחלת האב ועליו מוטל "לבנות את בית אביו", לכן המונח "בת" המבטא עזובה, הוא הפכו של המונח "בן" המבטא את חובתו של הצאצא הזכר לבנות את בית אביו. בתה עשבונית חורש ים-תיכוני גריגה אלי אלון, שטחי הבתה וחשיבות שימורם, באתר News1 מחלקה ראשונה, 27 במרץ 2018 בתה, באתר אנציקלופדיה בריטניקה (באנגלית) ספר ישעיה, פרק ה', פסוקים ו'–ז'. ספר ישעיה, פרק ז', פסוק י"ט. פירוש המלבי"ם לספר ישעיהו פרק ה פסוק ו. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
היינריך החמישה עשר, דוכס בוואריה

היינריך הארבעה עשר, דוכס בוואריה (28 באוגוסט 1312–18 ביוני 1333), היה דוכס בוואריה התחתונה בין השנים 1312–1333. היינריך נולד ב-28 באוגוסט 1312, לאוטו השלישי, דוכס בוואריה ולאגנס מגלוגאו, בתם של הנריק השלישי, דוכס גלוגאו ומתילדה מבראונשווייג-לינבורג. בשנת 1310 מת אביו אוטו השלישי, דוכס בוואריה, והיינריך ואחיו אוטו הרביעי, דוכס בוואריה ירשו את נחלותיו, ומכיוון שהיה קטין שימש דודנו לודוויג הרביעי, קיסר האימפריה הרומית הקדושה כעוצר עד לבגרותו. בבגרותו הסתכסך היינריך עם דודניו אוטו הרביעי, דוכס בוואריה והיינריך הארבעה עשר, דוכס בוואריה על חלוקת הנחלות, ובשנת 1327 הציע את מועמדותו לכתר הונגריה, אך נכשל בבחירות. בין השנים 1326–1328 התחתן היינריך עם אנה מאוסטריה, בתם של פרידריך הראשון, דוכס אוסטריה ואיזבלה מאראגון, מלכת גרמניה, אך לא היו להם ילדים. ב-18 ביוני 1333 מת היינריך בנאטרנברג, ודודניו אוטו הרביעי, דוכס בוואריה והיינריך הארבעה עשר, דוכס בוואריה ירשו את נחלותיו. היינריך החמישה עשר, דוכס בוואריה (בגרמנית)
בילו מישורי

בילו מישורי (14 בספטמבר 1938 – 13 בינואר 2017) היה ממפקדי סיירת חרוב וראש אגף הנוער והנח"ל במשרד הביטחון. היה ממקימי קיבוץ יטבתה ובהמשך כיהן כראש המועצה האזורית חבל אילות. בילו מישורי נולד בתל אביב ב-1938 לבנימין ופנינה מישורי מבסרביה. למד בבית החינוך לילדי עובדים ובמקביל הצטרף לתנועה המאוחדת. את לימודי התיכון החל בכפר הירוק, שם נמנה עם המחזור ראשון של התלמידים. בהמשך עבר לקיבוץ חפציבה והשלים את לימודיו בבית הספר האזורי. עם סיום לימודיו התיכוניים יצא מישורי לשנת שירות בקן בירושלים (יחד עם גרעין של התנועה המאוחדת) וב-1957 גויס לצה"ל והצטרף עם גרעינו לנח"ל. תחילה שירת בעין גב ולאחר מכן בהיאחזות הנח"ל "עין רדיאן" שהפכה באותה שנה ליישוב האזרחי יטבתה. במהלך שירות המילואים שלו עבר מישורי קורס קצינים וב-1968 הצטרף לצבא קבע. תפקידו הראשון היה מפקד היאחזות נחל גולן וזמן קצר לאחר מכן החל לשרת בסיירת חרוב שם התקדם בתפקידיו ודרגותיו מסגן מפקד צוות עד לסגן מפקד הסיירת (בתקן סמג"ד). בתקופת שרותו בסיירת השתתף בפעילות המבצעית בארץ המרדפים בבקעת הירדן וכן בפעולת כראמה. בהמשך מונה מישורי לתפקיד מג"ד הגדוד הצפוני בבקעת הירדן עד לשחרורו ב-1973. המשיך לשרת במילואים בתפקידי מג"ד, סמח"ט ומפקד אזור הערבה עד שחרורו ממילואים בדרגת סא"ל. ב-1961, לאחר שחרורו משירות סדיר היה פעיל בתנועת הנוער העובד והלומד שם עסק בהדרכה ולווי גרעיני התיישבות של התנועה. ב-1973, לאחר שחרורו משירות קבע עבד מישורי בארגון גרעינים של תנועת בני המושבים. ב-1974 מונה מישורי לראש המועצה האזורית "חבל אילות", תפקיד בו כיהן במהלך 2 קדנציות (1974–1981 ו 1994–1999). ב-1999 מינה אותו שר הביטחון אהוד ברק לתפקיד ראש אגף הנוער והנח"ל במשרד הביטחון תפקיד אותו מילא במשך 4 שנים. במהלך תקופה הוביל מספר פרויקטים: הקמת גדוד הנח"ל החרדי הקמת גדוד קרקל - הגדוד המעורב הראשון בצה"ל. עסק בהסדרת גיוס נערים עם מוגבלות לשירות צבאי וזאת בשיתוף עם עמותת אתגרים. ב-2000, לאחר נסיגת צה"ל מלבנון, עבר מישורי לגור בקיבוץ משגב עם על מנת להזדהות עם תושביו ולסייע בקידום החינוך הבלתי פורמלי בקיבוץ בשנים 2005–2007 כיהן כמזכיר קיבוץ יטבתה. כפנסיונר התנדב לסייע לראש הוועדה הקרואה בלוד בפיתוח החינוך הבלתי פורמלי בעיר. מישורי נישא לרונית אלאור ולזוג נולדו 3 ילדים. נפטר בשנת 2017 והובא לקבורה בבית הקברות של כפר שמריהו. באוקטובר 1957, עם סיום שנת השירות שלו, נסע מישורי לבקר בכנסת. במהלך שהותו ביציע האורחים קם שכנו לכיסא, משה דואק, והשליך רימון יד למליאה. מישורי היה בין האנשים שרדפו אחריו ולכדו אותו. מייד לאחר האירוע נגבתה ממנו עדות ובהמשך זומן ללשכתו של דוד בן-גוריון לקבלת תעודת הוקרה. מדיה וקבצים בנושא בילו מישורי בוויקישיתוף אלי אלון, מת בילו מישורי לשעבר ראש מועצת "חבל אילות", באתר News1 מחלקה ראשונה, 18 בינואר 2017 סא"ל במיל' בילו מישורי, לשעבר ראש מועצת חבל אילות, הלך לעולמו(הקישור אינו פעיל), באתר הקיבוצים, 19 בינואר 2017 בילו מישורי, באתר קיבוץ יוטבתה בילו מישורי ז"ל - נפרדים וסופדים, באתר עמותת "סיירת חרוב" השם בילו נגזר משילוב השמות ביל"ו וסבתו ביילה הגדוד יועד תחילה לבני ובנות גרעינים בלבד לאחר שמישורי זיהה את מצוקת בנות הנח"ל שניחנו במוטיבציה לשירות משמעותי אך האפשרויות שעמדו בפניהן לשירות משמעותי היו דלות במשפט דוויק, דבר, 5 במרץ 1958 החלה חקירתו המוקדמת של דוויק, מעריב, 12 בנובמבר 1957
כריש לבן-שוליים

כריש לבן-שוליים (שם מדעי: Carcharhinus albimarginatus) הוא מין של כריש ממשפחת הכרישיים. אורכו של כריש זה 2.3-2 מטרים כשהשיא היה 3 מטרים. משקלו יכול להגיע ל-162 ק"ג. זהו כריש אפור עם פס לבן על השוליים והוא בעל ראש גדול ומעוגל, שיניים חדות וקצוות סנפירים לבנים. הוא דומה מאוד למין כריש שונית אפור, אך גדול בהרבה והוא מהגדולים שברישים השוכנים בשוניות אלמוגים. הכריש מצוי בימים טרופיים באוקיינוס השקט וההודי והוא נפוץ בסביבות שוניות וחולות בקרקעית הים ועד עומק 800 מ'. הכריש הוא יצור מתבודד ותוקפני הניזון מדגים אחרים ומרכיכות. התזונה העיקרית שלו היא מדגי שונית כמו דקריים, קולייסיים, שפתוניים, סוליתיים ומתמנונים. הוא איננו ניזון מאנשים אך עלול להיות אגרסיבי ונשכני בעת טירוף אכילה קבוצתי. הכריש מצוי בסכנת הכחדה. מדיה וקבצים בנושא כריש לבן-שוליים בוויקישיתוף כריש לבן-שוליים, באתר ITIS (באנגלית) כריש לבן-שוליים, באתר NCBI (באנגלית) כריש לבן-שוליים, באתר Animal Diversity Web (באנגלית) כריש לבן-שוליים, בבסיס הנתונים ARKive (באנגלית) כריש לבן-שוליים, באתר FishBase (באנגלית) כריש לבן-שוליים, באתר GBIF (באנגלית) כריש לבן-שוליים באתר הרשימה האדומה של IUCN
פרנאן קבאיירו

ססיליה פרנסיסקה חוספה בהל דה פאבר (בספרדית: Francisca Josefa Böhl de Faber; ‏24 בדצמבר 1796, מורז', וו – 7 באפריל 1877) הייתה סופרת ספרדייה המוכרת בשם פרנאן קבאיירו (בספרדית: Fernán Caballero), שם ספרותי שבחרה לעצמה על שם כפר במחוז סיודאד ריאל בקסטיליה-לה מנצ'ה בספרד. מדיה וקבצים בנושא פרנאן קבאיירו בוויקישיתוף קבאיירו, פרנאן, במהדורת 1911 של האנציקלופדיה בריטניקה פרנאן קבאיירו, באתר אנציקלופדיה בריטניקה (באנגלית) כתבי פרנאן קבאיירו בפרויקט גוטנברג (באנגלית) פרנאן קבאיירו, באתר "Find a Grave" (באנגלית) ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנאן קבאיירו".
שטפן הראשון, דוכס בוואריה

שטפן הראשון, דוכס בוואריה (בגרמנית: Stephan I, Herzog von Bayern;‏ 14 במרץ 1271 – 10 בדצמבר 1310) היה דוכס בוואריה התחתונה ממות אביו ב-1290 ועד למותו. שטפן נולד ב-14 במרץ 1271 בלנדסהוט, להיינריך השלושה עשר, דוכס בוואריה ואליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה. שטפן חשב לפתח קריירה דתית, וניסה להיבחר לארכיבישוף זלצבורג, אולם האפיפיור ניקולס הרביעי שרצה להפחית את השפעת בית ויטלסבאך טרפד את בחירתו. בשנת 1290 מת אביו היינריך השלושה עשר, דוכס בוואריה, ושטפן ואחיו אוטו השלישי, דוכס בוואריה ולודוויג השלישי, דוכס בוואריה ירשו את נחלותיו. לודוויג התנהג בחצרו בפזרנות, ובשל כך העלה את המיסים על מנת לכסות את הוצאותיו. בשנת 1296 מת לודוויג השלישי, ושטפן ואחיו קיבלו את נחלתו. בשנת 1305 נבחר אוטו השלישי למלך הונגריה, ושטפן נשאר השליט היחיד בבוואריה עד לשנת 1308. שטפן היה מסוכסך עם בית הבסבורג, וב-10 בדצמבר 1310 מת במהלך מלחמה נגד פרידריך הראשון, דוכס אוסטריה, ובניו אוטו הרביעי, דוכס בוואריה והיינריך הארבעה עשר, דוכס בוואריה ירשו את נחלתו. בשנת 1299 התחתן שטפן עם יוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג, ממנה נולדו לו 8 ילדים: אגנס מוויטלסבאך (1301–1316) ביאטריקס מוויטלסבאך (1302–1360), התחתנה עם היינריך השלישי, רוזן גוריציה פרידריך מוויטלסבאך (1303) יודית מוויטלסבאך (1304) היינריך הארבעה עשר, דוכס בוואריה (1305–1339) אליזבת מוויטלסבאך (1306–1330), התחתנה עם אוטו, דוכס אוסטריה אוטו הרביעי, דוכס בוואריה (1307–1334) לודוויג מוויטלסבאך (1308) שטפן הראשון, דוכס בוואריה (בגרמנית)
אדרית ממושקפת

אדרית ממושקפת (שם מדעי: Somateria fischeri) הוא מין ברווז מהסוג אדרית החי באזור הארקטי. אורכה של האדרית 52-57 ס"מ והיא בעלת נוצות שחורות לבנות, והזכר בעל פנים ירוקים בהירים עם כתמים לבנים סביב העין המעוטרים בפסים שחורים שנתנו להם את השם ממושקפים. המקור כתום עם בליטה לבנה בתחילתו. הנקבות והצעירים חומים אך גם בעלי אזור בהיר יותר מסביב לעיניים. הם חיים בימים ומפרצים בצפון אלסקה ובסיביר ובחורף נודדים בלהקות גדולות לעבר אזורים חמימים יותר או לגונות בקרח הימי. הם צוללים מתחת למים להגיע למגוון מיני צדפות ורכיכות או סרטנים. האדריות מקננות יחדיו בטונדרה ובקן מטילים 5-9 ביצים. מדיה וקבצים בנושא אדרית ממושקפת בוויקישיתוף אדרית ממושקפת, באתר ITIS (באנגלית) אדרית ממושקפת, באתר NCBI (באנגלית) אדרית ממושקפת, באתר Animal Diversity Web (באנגלית) אדרית ממושקפת, באתר האנציקלופדיה של החיים (באנגלית) אדרית ממושקפת, באתר GBIF (באנגלית) אדרית ממושקפת באתר הרשימה האדומה של IUCN
רטופה

רטופה (שם מדעי: Ratufa) הוא סוג של סנאי עצים גדול המצוי ביערות הודו ודרום-מזרח אסיה והוא אחד מהסוגים הגדולים במשפחת הסנאיים, הכולל 4 מינים. הרטופות יכולות להגיע לאורך 45 ס"מ ולמשקל 2 ק"ג. הן בעלות פרווה כסופה עד שחורה או ערמונית-כהה ולהן חוטם קצר, עיניים גדולות וכפות גדולות. זנבן ארוך ביותר ויכול ללפות ענפים. סנאים אלה ניזונים בעיקר מזרעים ואגוזים וכן מפירות. הם פעילים בשעות החשיכה וחיים לבד או עם זוג. רטופה חומה (Ratufa affinis) רטופה דוגוני (Ratufa bicolor) רטופה הודי (Ratufa indica) רטופה אפורה (Ratufa macroura) מדיה וקבצים בנושא רטופה בוויקישיתוף רטופה, באתר ITIS (באנגלית) רטופה, באתר NCBI (באנגלית) רטופה, באתר Animal Diversity Web (באנגלית) רטופה, באתר האנציקלופדיה של החיים (באנגלית) רטופה, באתר GBIF (באנגלית)
Tour Anfibio

Tour Anfibio (באנגלית: Amphibious Tour) הוא סיבוב ההופעות השני של הזמרת הקולומביאנית שאקירה, אשר נתמך על גבי אלבומה הרביעי, ?Dónde Están los Ladrones. סיבוב ההופעות החל ב-21 במרץ 2000, בפרו והסתיים ב-12 במאי 2000 בארגנטינה. תרגום שמו של סיבוב ההופעות הוא "דו-חי", וזה שמו מכיוון שעל פי שאקירה סיבוב ההופעות הוא: גלובלי, מסתגל בקלות ומוכן לעבור מטמורפוזה. סיבוב ההופעות היה בחסותה של חברת האלקטרוניקה נוקיה, בחלקו הדרום אמריקאי. סיבוב ההופעות כלל בעיקר שירים מאלבומה השלישי, Pies Descalzos והרביעי, Dónde Están los Ladrones?. הביקורות על המופע היו ברובן פושרות בשל עיכובם רבים, זמן המופע שהיה קצר מדי והאשמות על שימוש בפלייבק, בדומה למה שהיה בסיבוב ההופעות הקודם שלה, "Tour Pies Descalzos". למרות הביקורות המעורבות, נמכרו כל הכרטיסים במהרה, ואף התווספו לסיבוב תאריכים נוספים. את ההופעות שקיימה שאקירה בבואנוס איירס ובמקסיקו, צילמו ושידרו בטלוויזיה המקומית, בחסות רשות השידור של אותו מקום. עם כל אחד מתוך חמשת השירים "Ojos Así" ,"Si Te Vas" ,"No Creo" ,"Estoy Aquí", ו-"Ciega, Sordomuda", הופיעה שאקירה 12 פעמים במהלך כל הסיבוב. מדיה וקבצים בנושא Tour Anfibio בוויקישיתוף Ximena Diego, Shakira: Woman Full of Grace, Simon and Schuster, 2002-01-10. (באנגלית) "Nokia signs Latin pop star Shakira" (באנגלית). נבדק ב-2018-02-17. Shakira Tour Statistics: Tour Anfibio | setlist.fm, www.setlist.fm "Shakira -- Concert Review". The Hollywood Reporter (באנגלית). נבדק ב-2018-02-17. Search for setlists: artist:(Shakira) tour:(Tour Anfibio) | setlist.fm, www.setlist.fm shakiraVEVOuniverse (2011-10-19), shakira live fin de semana mexico INEVITABLE, נבדק ב-2018-02-17 Diego Velázquez (2014-04-20), Shakira - Anfibio Tour (Completo), נבדק ב-2018-02-17